ముహమ్మద్ యూనుస్

ముహమ్మద్ యూనుస్ (జననం 1940 జూన్ 28) బంగ్లాదేశ్ కు చెందిన వ్యవస్థాపకుడు, బ్యాంకర్, ఆర్థికవేత్త, రాజకీయ నాయకుడు. ఆయన 2024 ఆగస్టు 8 నుండి బంగ్లాదేశ్ తాత్కాలిక ప్రభుత్వానికి ప్రధాన సలహాదారుగా పనిచేస్తున్నాడు. 

ముహమ్మద్ యూనుస్ స్థాపించిన, సూక్ష్మఋణాలు ఇచ్చే "గ్రామీణ్ బ్యాంకు" కోసం ఆయనకు 2006లో నోబెల్ శాంతి బహుమతిని ప్రధానం చేసారు.
జననం, విద్యాభ్యాసం 
ముహమ్మద్ యూనుస్ 1940లో బంగ్లాదేశ్‌లోని చిట్టగాంగ్‌లో జన్మించాడు. ఆయన ఢాకా విశ్వవిద్యాలయం నుండి ఉన్నత విద్యను పూర్తి చేసి అనంతరం వాండర్‌బిల్ట్ విశ్వవిద్యాలయంలో ఆర్థిక శాస్త్రాన్ని అభ్యసించడానికి ఫుల్‌బ్రైట్ స్కాలర్‌షిప్ అందుకొని 1969లో వాండర్‌బిల్ట్ నుండి ఆర్థిక శాస్త్రంలో పీహెచ్‌డీ చేశాడు. ఆ తరువాత, ఆయన మిడిల్ టేనస్సీ స్టేట్ యూనివర్శిటీలో ఆర్థిక శాస్త్రంలో అసిస్టెంట్ ప్రొఫెసర్‌గా కొంతకాలం పని చేసి బంగ్లాదేశ్‌కు తిరిగి వచ్చి చిట్టగాంగ్ విశ్వవిద్యాలయంలో ఆర్థిక శాస్త్ర విభాగానికి  అధిపతిగా వ్యవహరించాడు.
వృత్తి
1974 బంగ్లాదేశ్ కరువు సమయంలో నలభై రెండు కుటుంబాలకు సూక్ష్మఋణాలు అందచేసాడు. సూక్ష్మఋణాలు అంటే వ్యక్తిగత అప్పులు, సాధారణంగా మామూల అప్పులు తీసుకోలేని వాళ్లకు, ముఖ్యంగా మహిళలకు ఇది ప్రయోజనకరం. 1983లో ఆయన సూక్ష్మరుణ వ్యవస్థ గ్రామీణ్ బ్యాంకు గా అవతరించింది. 2006లో ఆయన సూక్ష్మఋణాలకు నోబెల్ శాంతి బహుమతిను గెలుచుకున్నాడు. అయన వయసు కారణంగా, బంగ్లాదేశ్ ప్రభుత్వం యూనుస్‌ని 2011లో గ్రామీణ్ బ్యాంకు పదవికి రాజీనామా చేయించింది.

2024 బంగ్లాదేశీ నిరసనలు తర్వాత బంగ్లాదేశ్ తాత్కాలిక ప్రభుత్వానికి ప్రధాన సలహాదారుగా పనిచేస్తున్నాడు.

మూలాలు

వర్గం:1940 జననాలు
వర్గం:బంగ్లాదేశ్